钦定古今图书集成/理学汇编/学行典/第119卷 > 礼记 > 《乐记》
## 钦定古今图书集成/理学汇编/学行典/第119卷 > 礼记 > 《乐记》

君子曰：“礼乐不可斯须去身，致乐以治心，则易、直、子
谅之心油然生矣。易直、子谅之心生则乐，乐则安，安
则久，久则天，天则神；天则不言而信，神则不怒而威，
致乐以治心者也。”

〈陈注〉致，谓研穷其理也。乐由中出，故以治心言之。子谅，从朱子说，读为慈良。〈大全〉西山真氏曰：“致者，极其至之谓也。乐之音和平中正，故致此以治心。”

又

“《心中》斯须不和不乐”，而鄙诈之心入之矣。“《外貌》斯须
不庄不敬”，而易慢之心入之矣。

〈陈注〉此言“著诚去伪”之心，不可少有闲断。〈大全〉朱子曰：心要平易，无艰深险阻，所以说不和不乐，则鄙诈之心入之矣，不庄不敬，则易慢之心入之矣。入之一字，正见得外诱使然，非本心实有此恶，虽非本有，然既为所夺而得以为主于内，则非心而何？李氏曰：“生者，生于内者也。入者，入自外者也。”